CELEX: 62009CN0030
Language: lv
Date: 2009-01-22 00:00:00
Title: Lieta C-30/09: Prasība, kas celta 2009. gada 22. janvārī — Eiropas Kopienu Komisija/Portugāles Republika

4.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 82/15
            
         Prasība, kas celta 2009. gada 22. janvārī — Eiropas Kopienu Komisija/Portugāles Republika
   (Lieta C-30/09)
   (2009/C 82/27)
   Tiesvedības valoda — portugāļu
   Lietas dalībnieki
   
      Prasītāja: Eiropas Kopienu Komisija (pārstāvji — A. Sipos un P. Guerra e Andrade)
   
      Atbildētāja: Portugāles Republika
   Prasītājas prasījumi:
   
               —
            
            
               atzīt, ka, nesagatavojot ārējos operatīvās rīcības plānus uzņēmumiem, kuriem šādi plāni ir jāizstrādā, Portugāles Republika nav izpildījusi Padomes 1996. gada 9. decembra Direktīvas 96/82/EK par tādu smagu nelaimes gadījumu briesmu pārzināšanu, kuros iesaistītas bīstamas vielas (1), redakcijā ar grozījumiem, kas izdarīti ar Eiropas Parlamenta un Padomes 2003. gada 16. decembra Direktīvu 2003/105/EK, 11. pantā paredzētos pienākumus;
            
         
               —
            
            
               piespriest Portugāles Republikai atlīdzināt tiesāšanās izdevumus.
            
         Pamati un galvenie argumenti
   No vēstulēm, ko Portugāles valsts pārvaldes iestādes šajā jautājumā nosūtījušas Komisijai, izriet, ka atbilstoši direktīvai nav apstiprināts neviens ārējās operatīvās rīcības plāns attiecībā uz uzņēmumiem, kuriem jāsagatavo operatīvās rīcības plāni.
   Direktīvas 96/92 11. pantā dalībvalstīm uzlikts pienākums rūpēties, lai [rūpnieki] atbildīgajām iestādēm sniegtu ārējo operatīvās rīcības plānu sagatavošanai vajadzīgo informāciju. Šie plāni jāsagatavo atbildīgajam iestādēm.
   Saskaņā ar direktīvas 11. panta 4. punktu iekšējie un ārējie operatīvās rīcības plāni jāpārskata, jāpārbauda, jāgroza un jāatjaunina ne retāk kā reizi trijos gados.
   Saskaņā ar pašu Portugāles valsts pārvaldes iestāžu sniegtajām ziņām neviens no šiem pienākumiem Portugālē nav izpildīts.
   
      (1)  OV L 10, 13. lpp.